असंध में एटीएम बदलकर उपभोक्ता को लगाया 66 हजार रुपए का चूना
करनाल | असंधमें एक व्यक्ति से एटीएम बदलकर ठगों ने 66 हजार रुपए निकाल लिए। इसकी शिकायत जलमाना निवासी ने असंध थाने में दी। पुलिस ने मामला दर्ज कर लिया है। शिकायतकर्ता जलमाना निवासी सुखा सिंह ने बताया कि उसका एक निजी बैंक में खाता है। वह किसी काम से असंध शहर गया हुआ था, वहां उसे रुपए की जरूरत पड़ गई। इसलिए वह असंध में दोपहर करीब एक बजे एटीएम से रुपए निकालने के लिए गया। वहां एटीएम से रुपए निकलने पर, एटीएम में ही खड़े एक व्यक्ति ने उससे एटीएम लिया और मशीन में लगाकर चेक किया। इसके बाद वह बोला की मशीन खराब है और एटीएम बदल लिया। इसके बाद उस व्यक्ति ने एटीएम द्वारा कैथल से 25 हजार, दिल्ली से फिर 25 हजार 16 हजार रुपए की खरीदारी कर ली।
hin_Deva hin_Deva